สกุลเงินดิจิทัล
ช่วงนี้เราจะได้ยินเรื่อง &#8220;เงินเสมือนจริงในโลกดิจิทัล&#8221; กันมากขึ้น ถ้าย้อนไป 3-4&nbsp; ปีที่แล้ว ก็จะเป็น &#8220;บิตคอยน์ (Bitcoin) คือ สกุลเงินในรูปแบบดิจิทัลที่ถูกสร้างและเก็บมูลค่าไว้ในโลกออนไลน์ เพื่อเป็นตัวกลางในการแลกเปลี่ยนสินค้าและบริการ โดยไม่ขึ้นกับสกุลเงินใดๆ
22 เม.ย. 2558

ช่วงนี้เราจะได้ยินเรื่อง “เงินเสมือนจริงในโลกดิจิทัล” กันมากขึ้น ถ้าย้อนไป 3-4  ปีที่แล้ว ก็จะเป็น “บิตคอยน์ (Bitcoin) คือ สกุลเงินในรูปแบบดิจิทัลที่ถูกสร้างและเก็บมูลค่าไว้ในโลกออนไลน์ เพื่อเป็นตัวกลางในการแลกเปลี่ยนสินค้าและบริการ โดยไม่ขึ้นกับสกุลเงินใดๆ
บิทคอยน์กำเนิดเมื่อปี 2552 แต่ก็รู้จักกันในกลุ่มสังคมออนไลน์ กระทั่งหน่วยสืบราชการลับกลางแห่งสหรัฐ (เอฟบีไอ) พบว่ามีกลุ่มมิจฉาชีพและแก๊งค้ายาเสพติดหันมาใช้บิตคอยน์ในการฟอกเงินมากขึ้น เนื่องจากไม่มีการตรวจสอบว่าผู้ใช้งานแต่ละบัญชีเป็นของใคร เป็นช่องทางทำธุรกรรมผิดกฎหมายได้
ขณะที่ธนาคารแห่งประเทศไทย(ธปท.) ได้ประกาศชัดเจนว่า การทำธุรกรรมใดๆ ที่ใช้เงินบิตคอยน์ถือเป็นสิ่งที่ผิดกฎหมาย ทำให้ไทยถือเป็นประเทศแรกในโลกที่ห้ามทำธุรกรรมบิทคอยน์
ล่าสุดกรมสอบสวนคดีพิเศษ (ดีเอสไอ) กำลังดำเนินคดีแชร์ลูกโซ่  และคดีฉ้อโกงกับบริษัท ยูฟันสโตร์  สัญชาติมาเลเซีย เข้ามาทำธุรกิจรูปแบบเครือข่ายขายตรง และธุรกิจอีคอมเมิร์ซ โดยมีการตั้งสกุลเงินดิจิทัลใหม่ขึ้นมาเองเรียกว่า “ยูโทเคน” (U Token) เพื่อนำมาแลกเปลี่ยนซื้อขายสินค้ากันในออนไลน์   
รูปแบบธุรกิจยูฟันสโตร์ จะเน้นให้มาสมัครเป็นสมาชิก ซึ่งมีหลายระดับ เริ่มจาก 1 ดาวต้องใช้เงิน 1.75 หมื่นบาท สูงสุด 5 ดาว ต้องใช้เงิน 1.75 ล้านบาท  และสามารถซื้อ “ยูโทเคน” ได้ไม่อั้น  ซึ่งคนที่เข้ามาเป็นสมาชิกครั้งแรก ต้องจ่ายค่าธรรมเนียม 7,000 บาท ให้แม่ข่าย แบ่งกับบริษัท เงินที่เหลือเอาไปแลกเป็นยูโทเคน เพื่อเอามาใช้ซื้อสินค้าภายในกลุ่มเดียวกันแบบมีส่วนลด ซึ่งค่าเงินยูโทเคนจะประกาศที่หน้าเว็บไซต์เหมือนรูปแบบเงินดิจิทัล ทำให้ไม่มีใครรู้ว่าการขึ้นลงของเงินนี้เกิดจากอะไร แต่ที่ผ่านมาแนวโน้มราคามีแต่ขาขึ้น ทำให้มีการเก็งกำไรยูโทเคน
แรงจูงใจที่ให้สมาชิกเลือกวิธีทำกำไรได้ 3 ทาง คือ ทำกำไรจากการถือครองเงินยูโทเคน ทำกำไรจากการขายสินค้าในเว็บไซต์ การทำกำไรจากค่าคอมมิชชั่นและค่าบริหารงานในการแนะนำธุรกิจ ห้างร้าน หรือหาสมาชิกทั่วไปเข้ามาในระบบ
ตอนนี้ก็ต้องจับตามองว่ามีอีกหลายบริษัทจ่อจะมาลงทุนในทำนองเดียวกันหลายบริษัท เช่น “บริษัท ยูมาตริน” (UMATRIN) โดยมี  “ดาโต๊ะ ดร.วอร์เรน หยู” อดีตผู้ก่อตั้งธุรกิจยูฟัน ออกมาทำธุรกิจใหม่โดยตั้งสกุลเงินดิจิทัลว่า “บิซ พอยต์” 
การจะลงทุนอะไรก็ต้องศึกษาอย่างถ่องแท้ อย่าหลงให้ความโลภบังตา และตาโตกับผลประโยชน์ก้อนโต   จะตกเป็น “เหยื่อ”  ที่สำคัญในโลกนี้ไม่มีการลงทุนอะไรที่จะ  “รวย” ในพริบตาโดยไม่ได้ออกแรง